Document ID: 32000D0112

KOMISSION PÄÄTÖS,
tehty 14 päivänä tammikuuta 2000,
yksityiskohtaisista säännöistä antigeenivarastojen jakamiseksi suu- ja sorkkatautirokotevarastoa koskevan yhteisön toiminnan yhteydessä perustettujen antigeenipankkien välillä ja komission päätösten 93/590/EY ja 97/348/EY muuttamisesta
(tiedoksiannettu numerolla K(2000) 1)
(ETA:n kannalta merkityksellinen teksti)
(2000/112/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyn neuvoston päätöksen 91/666/ETY(1), sellaisena kuin se on viimeksi muutettuna neuvoston päätöksellä 1999/762/EY(2), ja erityisesti sen 7 artiklan,
sekä katsoo seuraavaa:
(1) Neuvoston päätöksen 91/666/ETY 7 artiklan mukaisesti komissio antaa yksityiskohtaiset säännöt erityisesti antigeenivarastojen jakamisesta antigeenipankkien välillä.
(2) Yhteisön suu- ja sorkkatautiantigeenien ostamisesta suu- ja sorkkatautirokotevarastoa koskevan yhteisön toiminnan mukaisesti 5 päivänä marraskuuta 1993 tehdyn komission päätöksen 93/590/EY(3), sellaisena kuin se on viimeksi muutettuna päätöksellä 95/471/EY(4), 3 artiklassa säädetään antigeenin varastoimisesta kolmeen eri paikkaan.
(3) Suu- ja sorkkataudin antigeenien ostamisesta yhteisöön ja suu- ja sorkkatautirokotteiden kehittelystä, tuotannosta, pakkauksesta ja jakelusta 23 päivänä toukokuuta 1997 tehdyssä komission päätöksessä 97/348/EY(5) säädetään yksityiskohtaisesti vastikään antigeenin jakamisesta nimettyihin antigeenipankkeihin.
(4) Komissio nimesi päätöksellä 2000/111/EY(6) Pirbrightissa Yhdistyneessä kuningaskunnassa sijaitsevan Merial S.A.S.:n kolmanneksi antigeenipankiksi ja antoi säännökset antigeenin siirtämiseksi pankista, joka ei ole enää nimetty antigeenipankki.
(5) Uusi tilanne on otettava huomioon nimettyihin antigeenipankkeihin varastoitujen antigeenimäärien ja -tyyppien osalta, ja selvyyden vuoksi nämä antigeenimäärät ja -tyypit on luetteloitava kunkin nimetyn antigeenipankin osalta uuden tilanteen mukaisesti.
(6) Päätöksen 93/590/EY 3 artiklan ja päätöksen 97/348/EY 5 artiklan säännökset eivät enää sovellu uuteen tilanteeseen, ja nämä artiklat olisi kumottava.
(7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Suu- ja sorkkatautirokotevarastoa koskevan yhteisön toiminnan mukaisesti varastoidut antigeenimäärät ja -tyyypit on jaettava nimettyjen antigeenipankkien välillä liitteessä olevien määräysten mukaisesti.
2 artikla
1. Kumotaan komission päätöksen 93/590/EY 3 artikla.
2. Kumotaan komission päätöksen 97/348/EY 5 artikla.
3 artikla
Tätä päätöstä sovelletaan 1 päivästä helmikuuta 2000.
4 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä tammikuuta 2000.

Labels: 7
18
6
0